Πέτρος Νοέας

Ο Πέτρος Νοέας (Καλαμάτα Μεσσηνίας, 20 Ιουνίου 1987), είναι Έλληνας καλαθοσφαιριστής, ο οποίος αγωνίζεται ως πάουερ φόργουορντ για το Βαρθολομιό 

 Σταδιοδρομία 
Ο Νοέας μεγάλωσε στην πόλη της Καλαμάτας, όπου και ξεκίνησε την ενασχόλησή του με την καλαθοσφαίριση στις ακαδημίες του τοπικού συλλόγου, Ακάδημος.«Και ο Νοέας στον Αρκαδικό!», άρθρο στον ιστότοπο SentraGoal.gr, 12 Αυγούστου 2014. Στη συνέχεια μεταπήδησε στον Απόλλωνα Καλαμάτας. 

Έχοντας κληθεί ήδη από το 2002 στις «μικρές εθνικές ομάδες»,«Δικαιώθηκε ο Πετράκης», άρθρο στον ιστότοπο της εφημερίδας «Πατρίς», 16 Ιουλίου 2003. η επαγγελματική του σταδιοδρομία ξεκίνησε το 2003 οπότε και υπέγραψε συμβόλαιο με την ομάδα του Γ.Σ. Αμαρουσίου.Noeas, Petros, στατιστικά του αθλητή στον ιστότοπο ProBallers.com. Στην ομάδα των βορείων προαστείων της Αθήνας αγωνίστηκε μέχρι το 2011, με διάλειμμα ενός έτους, οπότε και παραχωρήθηκε στα Τρίκαλα 2000 (2009-10).«Απέκτησε τον Νοέα», άρθρο στον ιστότοπο Sport24.gr, 21 Ιουλίου 2009. Η παρουσία του Νοέα στην ομάδα - παρόλο που λόγω του νεαρού της ηλικίας του λάμβανε σχετικά μικρό χρόνο συμμετοχής στους επίσημους αγώνες - συνέπεσε με ορισμένες από τις σημαντικότερες στιγμές στην ιστορία του συλλόγου, όπως η κατάκτηση της 2ης θέσης στο Πρωτάθλημα Ελλάδος την περίοδο 2003-04. Στις 18 Μαρτίου 2006 ο Νοέας επίσης αγωνίστηκε, χωρίς να σημειώσει πόντους, στο Μεγάλο Τελικό του Κυπέλλου Ελλάδος, στον οποίο ο Παναθηναϊκός επικράτησε του Αμαρουσίου με σκορ 68-57.«Κύπελλο Ελλάδος Ανδρών» , στατιστικά στον επίσημο ιστότοπο της Ελληνικής Ομοσπονδίας Καλαθοσφαίρισης.

Την αγωνιστική περίοδο 2003-04 το Μαρούσι τον συμπεριέλαβε στη λίστα των παικτών του για την EuroLeague χωρίς, ωστόσο, να πάρει χρόνο συμμετοχής.Noeas, Petros, στατιστικά του αθλητή στον επίσημο ιστότοπο της FIBA Europe (EuroLeague 2003-2004). Το ευρωπαϊκό του ντεμπούτο πραγματοποιήθηκε με τους «κιτρινόμαυρους» την περίοδο 2005-06 στα πλαίσια του EuroCup.Noeas, Petros, στατιστικά του αθλητή στον επίσημο ιστότοπο της FIBA Europe (EuroCup 2005-2006). Αγωνίστηκε σε 10 παιχνίδια για κάτι περισσότερο από 13 λεπτά σύνολο. Στο χρόνο αυτό συνέλεξε κατά μέσο όρο 3,4 πόντους, 3,5 ριμπάουντ και 0,3 ασίστ. Την περίοδο 2006-07 ο παίκτης επέστρεψε στο θεσμό και πάλι για 10 παιχνίδια, ενώ ο χρόνος συμμετοχής του κυμάνθηκε στα 10,8 λεπτά κατά μέσο όρο.Noeas, Petros, στατιστικά του αθλητή στον επίσημο ιστότοπο της FIBA Europe (EuroCup 2006-2007). Στο χρόνο αυτό είχε απολογισμό κατά μέσο όρο 2,3 πόντους, 1,7 ριμπάουντ και 0,3 ασίστ. Η τελευταία μέχρι σήμερα παρουσία του Νοέα σε διεθνή διασυλλογική διοργάνωση έλαβε χώρα το 2007-08, σε δύο αγώνες που έδωσε στα πλαίσια των προκριματικών του EuroCup το Μαρούσι απέναντι στη Σπαρτάκ Αγίας Πετρούπολης (από την οποία και αποκλείστηκε).Noeas, Petros, στατιστικά του αθλητή στον επίσημο ιστότοπο της FIBA Europe (EuroCup 2007-2008). Σε 7,5 λεπτά συμμετοχής ο αθλητής σημείωσε δύο πόντους.  

Την άνοιξη του 2011 η Α.Ε.Κ. υποβιβάστηκε για πρώτη φορά στην ιστορία της στην Α2 Εθνική Κατηγορία.«Τετέλεσται: Η ΑΕΚ στην Α2!», άρθρο στον ιστότοπο SentraGoal.gr, 20 Απριλίου 2011. Στη δύσκολη αυτή περίσταση ο Νοέας πήρε μεταγραφή στην ομάδα για την περίοδο 2011-12.«Ανακοίνωσε την απόκτηση των Μάντζαρη, Νοέα η ΑΕΚ», άρθρο στον ιστότοπο NovaSports.gr, 22 Σεπτεμβρίου 2011.«Ανακοίνωσε δύο η ΑΕΚ!», άρθρο στον ιστότοπο OnSports.gr, 21 Σεπτεμβρίου 2011. Το επόμενο καλοκαίρι ο σύλλογος λόγω ανυπέρβλητων οικονομικών προβλημάτων υποβιβάστηκε οικειοθελώς στην ερασιτεχνική Β' Εθνική, ενώ ο αθλητής αναζήτησε νέα επαγγελματική στέγη.«Οριστικά στη Β’ Εθνική η ΑΕΚ», άρθρο στον ιστότοπο του ΣΠΟΡ FM, 25 Ιουλίου 2012. Την περίοδο αυτή ο Νοέας αγωνίστηκε σε 28 αγώνες συλλέγοντας κατά μέσο όρο 4,3 πόντους, 4,6 ριμπάουντ και 0,5 ασίστ. 

Επόμενος σταθμός στην καριέρα του αθλητή ήταν ο Κόροιβος Αμαλιάδας.«Νοέας με τη... βούλα» , άρθρο στον ιστότοπο BasketBlog.gr, 11 Σεπτεμβρίου 2012. Στην ομάδα της Ηλείας ο Νοέας παρέμεινε δύο χρονιές, το 2012-13 και 2013-14, αμφότερες στις οποίες αναδείχθηκε κορυφαίος ριμπάουντερ της Α2 Εθνικής.«Ανακοίνωσε και Νοέα ο Αρκαδικός», άρθρο στον ιστότοπο PameSports.gr, 12 Αυγούστου 2014. Στη δεύτερη περίσταση η ομάδα τερμάτισε 2η στην τελική βαθμολογία πανηγυρίζοντας την άνοδο στην Α1 Εθνική Κατηγορία.«Πρωταθλήτρια η ΑΕΚ, άνοδος στην Α1 και για τον Κόροιβο», άρθρο στον ιστότοπο In.gr, 10 Μαΐου 2014. Την περίοδο 2012-13 ο παίκτης σημείωσε σε 26 αγώνες κατά μέσο όρο 13,3 πόντους, 9,5 ριμπάουντ και 1,7 ασίστ. Την περίοδο 2013-14, για την οποία ο ιστότοπος EuroBasket.com ανέδειξε το Νοέα κορυφαίο αθλητή (MVP) της Α2 Εθνικής, σημείωσε κατά μέσο όρο 10,5 πόντους, 8,3 ριμπάουντ και 1,2 ασίστ. Ο αθλητής ανακοίνωσε την αποχώρησή του από την ομάδα της Αμαλιάδας τον Αύγουστο του 2014.«Νοέας: «Φεύγω από τον Κόροιβο με το κεφάλι ψηλά»», άρθρο στον ιστότοπο OnSports.gr, 13 Αυγούστου 2014.

Την περίοδο 2014-15 ο Νοέας επέλεξε να παραμείνει στην Α2 Εθνική κλείνοντας συμφωνία με την ομάδα του Αρκαδικού.«Και ο Νοέας στον Αρκαδικό!», άρθρο στον ιστότοπο SentraGoal.gr, 12 Αυγούστου 2014. Η ομάδα της Τρίπολης ολοκλήρωσε τις αγωνιστικές της υποχρεώσεις στη 2η θέση του βαθμολογικού πίνακα, κερδίζοντας την άνοδο στην Α1 Κατηγορία.«Η άνοδος του Αρκαδικού & η μάχη της παραμονής», άρθρο στον ιστότοπο Gazzetta.gr, 4 Μαΐου 2015. Ο Νοέας, ο οποίος υπέφερε από τραυματισμό στον ώμο τον Οκτώβριο,«Η στιγμή του τραυματισμού του Νοέα», άρθρο στον ιστότοπο ContraEpithesi.gr, 20 Οκτωβρίου 2014. αγωνίστηκε σε 21 ματς πετυχαίνοντας κατά μέσο όρο 8,8 πόντους, 4,8 ριμπάουντ και 0,9 ασίστ.

Τον Ιούνιο του 2015 ο αθλητής υπέγραψε συμβόλαιο συνεργασίας με τον Προμηθέα Πατρών, συνεχίζοντας την πορεία του στα γήπεδα της Α2 Εθνικής.«Στον Προμηθέα ο Νοέας», άρθρο στον ιστότοπο EBasket.gr, 26 Ιουνίου 2015.«Ανακοίνωσε Νοέα ο Προμηθέας Πατρών», άρθρο στον ιστότοπο Gazzetta.gr, 26 Ιουνίου 2015.

Τη σεζόν 2016-17 αγωνίστηκε με την ομάδα του Πανιωνίου ενώ στις 12 Ιουλίου 2017 υπέγραψε συμβόλαιο συνεργασίας με την ομάδα του ΔούκαΠήρε Νοέα ο Δούκας το οποίο ακυρώθηκε λίγο αργότερα.Λόγω Ζερβού ο Δούκας ακυρώνει τις φετινές μεταγραφές του . sport24.gr. 5 Αυγούστου 2017 Τελικά τη σεζόν 2017-18, αγωνίστηκε με την φανέλα του Ψυχικού. Με το Ψυχικό είχε 9,7 πόντους και 7,4 ριμπάουντ σε 31 παιχνίδια.

Το 2018, μετακόμισε στο Αιγάλεω για λογαριασμό του Διαγόρα Δρυοπιδέων. Το καλοκαίρι του 2019, συμφώνησε με την Αναπτυξιακή ομάδα του Ολυμπιακό να αγωνιστεί στην Α2 Εθνική, μετά τον ηθελημένο υποβιβασμό των ερυθρόλευκων.

Το 2020, συμφώνησε με την Σφήκα Αμαλιάδας της Γ' Εθνικής.

 Εθνική Ελλάδος 
Ο Πέτρος Νοέας φόρεσε για πρώτη φορά το εθνόσημο στα πλαίσια διεθνούς τουρνουά τον Απρίλιο του 2002 σε φιλικό αγώνα της Εθνικής Παίδων.Πέτρος Νοέας, στατιστικά του αθλητή στην επίσημη ιστοσελίδα της Ελληνικής Ομοσπονδίας Καλαθοσφαίρισης. Τη διετία 2002-2003 συμμετείχε σε 32 αγώνες σημειώνοντας 215 πόντους, 6,72 κατά μ.ό. Παράλληλα συμμετείχε στο Ευρωπαϊκό Πρωτάθλημα Παίδων του 2003 στη Μαδρίτη, όπου η Ελλάδα κατέλαβε την 8η θέση.Noeas, Petros, στατιστικά του αθλητή για το European Championship for Cadets 2004 στον επίσημο ιστότοπο των αρχείων της FIBA. 

Στην Εθνική Εφήβων αγωνίστηκε για πρώτη φορά τον Ιανουάριο του 2004, συγκεντρώνοντας 223 πόντους σε 32 αγώνες, 6,97 κατά μ.ό. Επίσης έλαβε μέρος στο Ευρωπαϊκό Πρωτάθλημα Εφήβων το 2004 στη Σαραγόσα, όπου η Ελλάδα κατέλαβε την 7η θέση και στην αντίστοιχη διοργάνωση του 2005 στο Βελιγράδι (Division A, χωρίς κατάταξη). Στην πρώτη περίσταση σημείωσε κατά μέσο όρο 10,3 πόντους, 7,3 ριμπάουντ και 0,2 ασίστ, ενώ στη δεύτερη 6,6, 7,2 και 1,1 αντίστοιχα.Noeas, Petros, στατιστικά του αθλητή για το European Championship for MenU18 2005 στον επίσημο ιστότοπο των αρχείων της FIBA.Noeas, Petros, στατιστικά του αθλητή για το 2005 U18 European Championship Men στον επίσημο ιστότοπο των αρχείων της FIBA.

Στην Εθνική Νέων Ανδρών αγωνίστηκε για πρώτη φορά τον Ιούλιο του 2006, συγκεντρώνοντας 123 πόντους σε 24 αγώνες, 5,13 κατά μ.ό. Ως μέλος της ομάδας έλαβε μέρος στο Ευρωπαϊκό Πρωτάθλημα Νέων Ανδρών το 2006 στη Σμύρνη (Division A), όπου η Ελλάδα κατέλαβε την 8η θέση. Ο απολογισμός του κατά μέσο όρο ήταν 2,4 πόντοι, 3,4 ριμπάουντ και 0,2 ασίστ.Noeas, Petros, στατιστικά του αθλητή για το U20 European Championship Men 2006 στον επίσημο ιστότοπο των αρχείων της FIBA. Την επόμενη χρονιά συμμετείχε στην ίδια διοργάνωση, η οποία έλαβε χώρα στη Σλοβενία και την Ιταλία, όπου η Ελλάδα τερμάτισε στη 13η θέση. Ο Νοέας σημείωσε κατά μέσο όρο 6,3 πόντους, 6,0 ριμπάουντ και 0,2 ασίστ.Noeas, Petros, στατιστικά του αθλητή για το U20 European Championship Men 2007 στον επίσημο ιστότοπο των αρχείων της FIBA.

Τέλος, ο Νοέας ήταν μέλος της ανδρικής ομάδας που συμμετείχε το 2009 στους Μεσογειακούς Αγώνες της Πεσκάρας. Η ομάδα κατέκτησε το ασημένιο μετάλλιο χάνοντας στο Μεγάλο Τελικό από την Κροατία με σκορ 60-72.«Πεσκάρα 2009: «Ασημένια» η Εθνική», άρθρο στον ιστότοπο SentraGoal.gr, 4 Ιουλίου 2009.

 Τίτλοι-Διακρίσεις 

 Συλλογικοί 

 Πανιώνιος 

 Πρωτάθλημα Α2 Κατηγορίας: (2017)

 Ατομικοί 

 MVP Α2 Εθνικής: (2014)
 2x Πρώτος στα ριμπάουντ στο Πρωτάθλημα Α2 Εθνικής: (2013, 2014)
 3x Eλληνικό All-Star Game Νέων: (2007, 2008, 2009)

 Εξωαγωνιστικά 
Το Νοέμβριο του 2015, ο Νοέας ανέλαβε καθήκοντα τεχνικού διευθυντή στον Ακάδημο Καλαμάτας.«Ακάδημος: Τεχνικός διευθυντής ο Πέτρος Νοέας. Παράθεση γεύματος.» , άρθρο στον ιστότοπο Taklin.gr, 13 Νοεμβρίου 2015.«Ο Πέτρος Νοέας τεχνικός διευθυντής στον Ακάδημο» , άρθρο στον ιστότοπο TrikalaScore.gr, 13 Νοεμβρίου 2015.

 Παραπομπές 

 Εξωτερικοί σύνδεσμοι 

  Noeas, Petros, στατιστικά του αθλητή στον επίσημο ιστότοπο της FIBA Europe.
  Noeas, Petros, στατιστικά του αθλητή στον επίσημο ιστότοπο του αρχείου της FIBA.
  Noeas, Petros, στατιστικά του αθλητή στον επίσημο ιστότοπο της EuroLeague.
  Noeas, Petros, στατιστικά του αθλητή στον ιστότοπο ProBallers.com.
  Noeas, Petros, στατιστικά του αθλητή στον ιστότοπο Basketball-reference.com.

Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Αρκαδικού
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Τρικάλων 2000
Κατηγορία:Καλαθοσφαιριστές Α.Ε. Ψυχικού
Κατηγορία:Καλαθοσφαιριστές Ολυμπιακού Πειραιώς Β
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Γ΄ Εθνικής Ελλάδας